Hei wia dia Ziit vergaht - scho wider 2 Wucha här sit minem letsta Itrag… Passiert isch nid uh vil.  Mini Mitbewohnerinna sind uszoga und i han drum allei in dera riesa Wohnig gwohnt, was einersits chli langwilig gsi isch (wenn ma sich gwohnt isch in ra 6er WG z'wohna) und anderersits au sini Vorteil kha het (an gaanza Küahlschrank nu für mi   ). Neb all dena Gschichtli woni da verzella und neb all dena Fötali vo mina Usflüg bini oft ar Uni oder zumindest am PC und macha Züg fürd Uni.  D'Vorlesiga sind würkli uh spannend. Mier müend jedes mal so Fraga beantworta, was für mi a biz schwierig isch - z.T. bruchts a biz bis i überhaupt d'Frag verstahn… und denn kunnt natürlich au no drzua, dasses für mi a biz lenger brucht zum Infos in dr Bibliothek suacha wenn alles uf Spanisch isch…